AS Roma

Associazione Sportiva Roma (obično samo AS Roma ili samo Roma) je italijanski nogometni klub sa sjedištem u Rimu. Roma je osnovana 1927. godine spajanjem više klubova i od tada se takmiči u prvoj italijanskoj ligi, sa izuzetkom sezone 1951/52.

Roma je bila šampion Italije tri puta (1941/42, 1982/83 i 2000/2001), osvojila je Italijanski kup devet puta i dva puta Italijanski superkup. Na evropskoj sceni, popularna Vučica je osvojila Kup velesajamskih gradova (1960/61), izgubili su u dramatičnoj završnici izvođenjem jedanaesteraca Kup prvaka protiv Liverpoola u sezoni 1983/84, te su izgubili finale Kupa UEFA protiv Intera u sezoni 1990/91.

Roma svoje domaće utakmice igra na stadionu Olimpico, kojeg dijele sa gradskim rivalom, Laziom. Kapacitet stadion iznosi 70.634 mjesta.

 Historija 
AS Romu je u ljeto 1927. godine osnovao Italo Foschi spajanjem tri rimska kluba: Società Sportiva Alba Roma, Foot Ball Club di Roma i Fortitudo-Pro Roma SGS. Cilj spajanja ova tri kluba je bio da se stvori jak klub koji bi mogao da konkuriše klubovima sa sjevera Italije. Jedini klub iz Rima koji se nije pripojio Romi je bio Lazio. Na početku svog postojanja svoje domaće utakmice AS Roma je igrala na stadionu Motovelodromo Appio. 1929. godine Roma je odigrala nekoliko utakmica na stadionu della Rondinelli da bi u novembru preselila na svoj novi stadion Campo Testaccio. Prvi trener u historiji Rome je bio englez William Garbutt, bivši igrač Arsenala. Prethodno je bio trener Genove u periodu od 1912. do 1927. godine. U svojoj prvoj sezoni Nacionalne divizije 1927/28. Roma je završila na osmom mjestu grupe B. Već 1931. Roma je uspjela završiti sezonu na drugom mjestu iza Juventusa. Neki od glavnih nogometaša tog perioda Rome su bili Rodolfo Volk, Attilio Ferraris i Fulvio Bernardini. Nekoliko sezona u nizu Roma je provela u samom vrhu prve lige. U sezoni 1935/36. Roma je završila na drugom mjestu, jedan bod iza novog prvaka Bologne. Sljedećih pet sezona Roma je ostvarila solidne rezultate te završavala u sredini tabele da bi u sezoni 1941/42. Roma osvojila svoju prvu titulu u historiji.

Pod vodstvom trenera Alfréda Schaffera sa tri boda prednosti u odnosu na drugoplasirani Torino, Roma je osvojila svoj prvi trofej. Neki od ključnih nogometaša šampionske generacije su bili Amedeo Amadei, Miguel Ángel Pantó, Naim Kryeziu, Guido Masetti i drugi. Sljedeću sezonu Roma je kao aktelni prvak završila tek na devetom mjestu.

U poslijeratnom periodu Roma je u sezoni 1946/47. završila tek na 15. mjestu. Sljedeće četiri sezone Roma je završavala u donjem dijelu tabele da bi u sezoni 1950/51. ispala iz lige. Roma je već sljedeću sezonu osvojila prvo mjesto u Seriji B te se opet vratila u društvo najboljih.

 Uspjesi 
Serie A:
Datoteka:Cup Winner.png (3): 1941/42, 1982/83, 2000/01.
Kup Italije:
Datoteka:Cup Winner.png (9): 1963/64, 1968/69, 1979/80, 1980/81, 1983/84, 1985/86, 1990/91, 2006/07, 2007/08.
Superkup Italije:
Datoteka:Cup Winner.png (2): 2001, 2007.
Serie B:
Datoteka:Cup Winner.png (1): 1951/52.
Kup velesajamskih gradova:
Datoteka:Cup Winner.png (1): 1960/61.
Konferencijska liga:
Datoteka:Cup Winner.png (1): 2021/22.

 Poznati igrači 
   Franco Tancredi
   Cafu
   Vincenzo Montella
   Carlo Ancelotti
   Gabriel Batistuta
   Bruno Conti
   Sergio Santarini
   Agostino Di Bartolomei
   Giorgio Carpi
   Francesco Totti

Predsjednici
 PredsjednikGodineItalo Foschi1927–1928Renato Sacerdoti1928–1935Vittorio Scialoja1935–1936Igino Betti1936–1941Edgardo Bazzini1941–1944Pietro Baldassarre1944–1949Pier Carlo Restagno1949–1952Romolo Vaselli1952Renato Sacerdoti1952–1958Anacleto Gianni1958–1962Francesco Marini-Dettina1962–1965Franco Evangelisti1965–1968 PredsjednikGodineFrancesco Ranucci1968–1969Alvaro Marchini1969–1971Gaetano Anzalone1971–1979Dino Viola1979–1991Flora Viola1991Giuseppe Ciarrapico1991–1993Ciro Di Martino1993Franco Sensi1993–2008Rosella Sensi2008–2011Roberto Cappelli2011Thomas R. DiBenedetto2011–2012James Pallotta2012–
</div>

Bosanskohercegovački nogometaši
Miralem Pjanić (2011–2016)
Ervin Zukanović (2016–2018)
Edin Džeko (2016–2021)

Reference

 Vanjski linkovi 


 AS Roma na UEFA.com
 AS Roma na legaseriea.it

*
Roma
Roma
Kategorija:Sport u Rimu